
PËR NUMËRTIMIN E LIGJEVE DHE VENDIMEVE TË KUVENDIT TË REPUBLIKËS 
SË SHQIPËRISË

Në mbështetje të nenit 78 të Kushtetutës dhe të nenit 55 të Rregullores së Kuvendit, me propozimin e Kryetares së Kuvendit, 

KUVENDI
I REPUBLIKËS SË SHQIPËRISË

VENDOSI:

I. Duke filluar prej datës 26 janar 2012, numërtimi i ligjeve dhe vendimeve që miratohen në Kuvendin e Republikës së Shqipërisë të bëhet sipas strukturës së mëposhtme:
“LIGJ
Nr. 1/2012 “PËR...”
“LIGJ
Nr. 2/2012 “PËR...”
II. Në përfundim të procedurës së miratimit të projektligjit apo projektvendimit në seancë plenare, pas nenit të hyrjes në fuqi të tij të shënohet: “Miratuar në: (data, muaji, viti)”.
III. Me mbarimin e vitit kalendarik, administrata e Kuvendit vendos numërtimin duke filluar prej numrit 1 dhe duke vijuar me vitin kalendarik, sipas pikës I të këtij vendimi.
IV. Ky vendim hyn në fuqi menjëherë.

KRYETARE
Jozefina Topalli (Çoba)

Miratuar në datën 26.1.2012
